CELEX: 62012TN0135
Language: mt
Date: 2012-03-02 00:00:00
Title: Kawża T-135/12: Rikors ippreżentat fit- 2 ta’ Marzu 2012 — Franza vs Il-Kummissjoni

16.6.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 174/24
            
         Rikors ippreżentat fit-2 ta’ Marzu 2012 — Franza vs Il-Kummissjoni
   (Kawża T-135/12)
   2012/C 174/41
   Lingwa tal-kawża: il-Franċiż
   
      Partijiet
   
   
      Rikorrenti: Ir-Repubblika Franċiża (rappreżentanti: E. Belliard, G. de Bergues, J. Gstalter u J. Rossi, aġenti)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla d-deċiżjoni fl-intier tagħha;
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Permezz tar-rikors tagħha, ir-rikorrenti titlob l-annullament tad-Deċiżjoni tal-Kummissjoni C(2011) 9403 finali, tal-20 ta’ Diċembru 2011, li tiddikkjara kompatibbli mas-suq intern, taħt ċerti kundizzjonijiet, l-għajnuna mogħtija mir-Repubblika Franċiża lil France Télécom dwar ir-riforma tal-metodu ta’ finanzjament tal-pensjonijiet tal-uffiċjali tal-Istat marbuta ma’ France Télécom [għajnuna mill-Istat Nru C 25/2008 (ex NN 23/2008)].
   Insostenn tar-rikors tagħha, ir-rikorrenti tinvoka tliet motivi.
   
               (1)
            
            
               L-ewwel motiv, magħmul minn żewġ partijiet, ibbażat fuq ksur tal-Artikolu 107(1) TFUE sa fejn il-Kummissjoni kkunsidrat li r-riforma tal-metodu ta’ finanzjament tal-pensjonijiet tal-uffiċjali tal-Istat li jaħdmu ma’ France Télécom kienet tikkostitwixxi għajnuna mill-Istat. Ir-rikorrenti ssosnti li:
               
                           —
                        
                        
                           il-Kummissjoni kkunsidrat b’mod żbaljat li t-tnaqqis tal-korrispettiv li kellu jitħallas lill-Istat minn France Télécom ma jeħlisx lil France Télécom mill-iżvantaġġ strutturali li batiet din l-impriża wara d-dħul fis-seħħ tal-liġi tal-1990 u li l-miżura tagħti vantaġġ lil din l-impriża;
                        
                     
                           —
                        
                        
                           sussidjarjament, il-Kummissjoni kkunsidrat, żbaljatament, li France Télécom ibbenefikat minn vantaġġ sa mill-1996 minħabba l-ħlas ta’ kontribuzzjoni f’somma f’daqqa eċċezzjonali minn din l-impriża.
                        
                     
         
               (2)
            
            
               It-tieni motiv ibbażat, sussidjarjament, fuq ksur tal-Artikolu 107(3)(c) TFUE sa fejn il-Kummissjoni ssuġġettat il-kompatibbiltà tal-miżura inkwistjoni għall-osservanza tal-kundizzjoni imposti fl-Artikolu 2 tad-deċiżjoni kkontestata. Dan it-tieni motiv huwa magħmul minn żewġ partijiet.
               
                           —
                        
                        
                           Permezz tal-ewwel parti, ir-rikorrenti ssostni li l-Kummissjoni kisret l-Artikolu 107(3)(c) TFUE meta kkunsidrat li r-rata ta’ ekwità ta’ kompetizzjoni ma kinitx intlaħqet f’dan il-każ minħabba n-nuqqas ta’ teħid inkunsiderazzjoni tar-riskji mhux komuni fil-kalkolu tal-korrispettiv imħallas minn France Télécom wara d-dħul fis-seħħ tal-liġi tal-1996.
                        
                     
                           —
                        
                        
                           Permezz tat-tieni parti, ir-rikorrenti ssostni, sussidjarjament, li l-Kummissjoni kisret l-Artikolu 107(3)(c) meta rrifjutat li tevalwa l-insuffiċjenza tar-rata ta’ ekwità ta’ kompetizzjoni fir-rigward tal-ħlas ta’ kontribuzzjoni f’somma f’daqqa eċċezzjonali minn France Télécom u meta kkonkludiet li din l-impriża ma kinitx tqegħdet f’sitwazzjoni ta’ ekwivalenza kompleta mal-kompetituri tagħha sal-2043.
                        
                     
         
               (3)
            
            
               It-tielet motiv ibbażat fuq żball manifest ta’ evalwazzjoni peress li l-Kummissjoni rrifjutat li tqis ir-rata ta’ 7 % bħala rata ta’ attwalizzazzjoni tal-kontribuzzjoni f’somma f’daqqa eċċezzjonali.